Zach Parise

Zachary Justin Parise (* 28. júl 1984, Minneapolis, Minnesota, USA) je americký hokejista, hrajúci za tím New York Islanders v National Hockey League (NHL). Počas svojej mládežníckej kariéry hral na Univerzite v Severnej Dakote, kde bol dvakrát nominovaný na cenu Hobey Baker Award, ktorá sa udeľuje najlepšiemu univerzitnému hráčovi. Parise bol draftovaný v roku 2003 v 1. kole na 17. mieste tímom New Jersey Devils. Ďalšiu sezónu odohral v tíme Albany River Rats, hrajúcom American Hockey League (AHL). V sezóne 2005-06 sa natrvalo presadil v tíme New Jersey. Zatiaľ jeho najlepšia sezóna bola 2008-09, kde skončil v hodnotení strelcov na treťom mieste (45 gólov) a v celkovom hodnotení piaty (94 bodov).

Na medzinárodnej úrovni reprezentoval Spojené štáty na niekoľkých podujatiach. Na juniorských majstrovstvách sveta 2004 pomohol americkému výberu získať zlaté medaily a bol menovaný za najužitočnejšieho hráča, najlepšieho útočníka a zaradený do All-Star tímu turnaja.

Jeho otec, J. P. Parise, bol profesionálny hokejový hráč, ktorý reprezentoval Kanadu. Jordan Parise, jeho brat, je hokejový brankár.

Hráčska kariéra

Amatérska kariéra
Na stredoškolskej úrovni hral 4 sezóny za Shattuck-St. Mary's Sabres vo Faribaulte v Minnesote, kde pracoval aj jeho otec. V posledných dvoch rokoch (2000-01, 2001-02) v Sabres strelil v 125 zápasoch 146 gólov a mal 194 asistencií. Po skončení školy získal ocenenie za najvšestrannejšieho atléta školy.

V sezóne 2002-03 začal nastupovať za Fighting Sioux, univerzitný tím Severnej Dakoty, hrajúci súťaž NCAA. Hneď v jeho prvom zápase strelil 3 góly v jednom zápase (hetrik), čo sa podarilo nováčikovi naposledy v roku 1988. V jeho prvej sezóne vyhral nováčikovské bodovanie (26 gólov a 35 asistencií) a skončil na 8. mieste v celkovom hodnotení. Vyslúžil si za to mnoho ocenení, 4 krát sa radoval z ocenenia Nováčik týždňa, raz z Útočník tyždňa, bol nominovaný na ocenenie Hobey Baker Award, Nováčik roka a do Tretieho All-Star tímu. Spoluhráči ho zvolili najužitočnejším hráčom tímu.

Po sezóne sa zúčastnil draftu NHL. Hlavne kvôli jeho výške bol vybratý až ako 17. v poradí, tímom New Jersey Devils.

Po drafte sa vrátil späť do svojho univerzitného tímu, ktorému pomohol vyhrať základnú časť a opäť si vyslúžil nomináciu na niekoľko ocenení. Bol nominovaný na Hobey Baker Award, ktorú nakoniec získal Junior Lessard. Tiež sa stal členom All-Star tímu sezóny.

Profesionálna kariéra
29. marca 2004 podpísal dvojročnú zmluvu s New Jersey Devils. Kvôli NHL Lockoutu 2004-05 svoju prvú profesionálnu sezónu odohral v American Hockey League v tíme Albany River Rats.  Strelil 18 gólov a pridal 40 asistencií, taktiež bol vybratý do AHL All-Star tímu.

V sezóne 2005-06 sa už NHL hrala. V sezóne odohral 81 zápasov, v ktorých získal 32 bodov (14 gólov, 18 asistencií), pričom hneď vo svojom prvom zápase sa mu podarilo streliť gól.

Hneď na začiatku nasledujúcej sezóny sa mu podarilo streliť najrýchlejší gól v prvom zápase sezóny v klubovej histórii. Gól vsietil v 26. sekunde. Počas sezóny svoju produktivitu skoro zdvojnásobil na konečných 62 bodov. Bol vybraný do NHL Young Star zápasu, kde strelil dva góly a prihral štyrikrát a bol vyhlásený za najužitočnejšieho hráča zápasu. V sezóne 2007-08 podpísal s New Jersey Devils novú štvorročnú zmluvu, za čo sa odvďačil ziskom 65 bodov, čo bol najväčší bodový zisk v tíme.

Sezóna 2008-09 bola zlomová, bol menovaný asistentom kapitána a v 82 zápasoch dal 45 gólov a mal 49 asistencií. V rebríčku strelcov skončil na 3. mieste, keď lepší boli len Alexander Ovečkin a Jeff Carter. V celkovom hodnotení skončil piaty s 94 bodmi. Po sezóne bol nominovaný na cenu Lady Byng Memorial Trophy, vybratý do druhého All-Star tímu a bol vyhlásený za najužitočnejšieho hráča New Jersey Devils.

V nasledujúcom ročníku v 81 zápasoch získal 82 bodov (38 gólov a 44 asistencií). Po sezóne bol druhýkrát za sebou menovaný za najužitočnejšieho hráča tímu.

V novembri sezóny 2010-2011 si Parise roztrhol meniskus na pravom kolene a musel podstúpiť operáciu, ktorá ho vyradila do konca sezóny.

Medzinárodná kariéra

  
  
  
  
  
  

  
 
Jeho medzinárodná kariéra začala, keď reprezentoval Spojené štáty na 2002 IIHF World U18 Championships. V hodnotení skončil 14. spomedzi všetkých hráčov na turnaji, keď vsietil 7 gólov a pridal 3 asistencie v 8 zápasoch. Spojené štáty v turnaji získali zlatú medailu.  
Jeho ďalšia reprezentačná zástavka bola v reprezentácii do 20 rokov. Na 2003 Majstrovstvách sveta v ľadovom hokeji hráčov do 20 rokov skončilo USA na štvrtom mieste. O rok neskôr Spojené štáty prvýkrát na turnaji zvíťazili: Zach Parise si s 5 gólmi a 6 asistenciami vyslúžil ocenenia Najužitočnejší hráč turnaja a Najlepší útočník turnaja, a bol menovaný do All-Star tímu.

V roku 2005 a 2007, už reprezentoval USA na seniorskej úrovni na Majstrovstvách sveta v ľadovom hokeji, ale nijak zvlášť svojmu tímu nepomohol, čo bolo spôsobené aj povinnosťami v zámorí a únave na konci sezóny. V roku 2008 bol menovaný asistentom kapitána v americkom tíme. V zápase proti Nemecku bol menovaný hráčom zápasu a trénermi bol vybratý do Top Three Players of Tournament.

V roku 2010 bol vybratý do Olympijského tímu USA a bol menovaný asistentom kapitána. Vo štvrťfinálovom zápase proti Švajčiarsku, ktorý skončil 2-0, strelil oba góly a vo finále proti Kanade strelil vyrovnávajúci gól 24 sekúnd pred koncom a poslal zápas do predĺženia, kde ale Kanade podľahli. Po turnaji bol menovaný do Olypíjskeho All-Star tímu, spolu so spoluhráčmi Ryanom Millerom a Brianom Rafalskim. V roku 2014 na Olympijskom hokejovom turnaji v Sochi (Rusko) viedol hokejový výber USA s kapitánskym C-éčkom na drese.

Osobný život
Jeho starší brat, Jordan Parise, je hokejový brankár a v minulosti tiež pôsobil v New Jersey Devils. Zach sa venuje aj charitatívnej činnosti. Najviac času venuje New Jersey's public library system, čo je program, ktorý dáva dôraz na vzdelanie detí.

Štatistiky

Klubové štatistiky

Reprezentačné štatistiky

Ocenenia

Klubové

Reprezentačné

Referencie

Zdroj 

Hokejisti USA
Strieborní olympijskí medailisti v ľadovom hokeji
Strieborní olympijskí medailisti USA
Účastníci MS v hokeji 2005
Účastníci MS v hokeji 2007
Účastníci MS v hokeji 2008
Hráči New Jersey Devils
Súrodenci v ľadovom hokeji
Osobnosti z Minneapolisu